钦定古今图书集成/明伦汇编/氏族典/第372卷 > 《廖用贤尚友录》 > 詹英
## 钦定古今图书集成/明伦汇编/氏族典/第372卷 > 《廖用贤尚友录》 > 詹英

按《贵州通志》：“英字秀实，贵阳人。举人，授会川卫训导。
时滇有麓川之役，英上疏言边务十三事，悉行之。又
上疏论王靖远贪功黩武，劳师费财，上大异之，诏即
往参其军。英恐事多掣肘，诣阙辞，公卿争识其面，或
欲荐为台职，值己巳之变，遂止。满考，迁河西教谕。疏
荐可抚蜀者侍郎张固，上可之，蜀赖以安。”